Diari Oficial de la Generalitat Valenciana


Sumari del DOGV 6638, del 26-10-2011 (2011/10957)

RESOLUCIÓ de 3 d'octubre de 2011, del secretari autonòmic de Justícia de la Conselleria de Justícia i Benestar Social, per la qual s'acorda la inscripció de la baixa registral de la Fundació Gestió i Eficiència Empresarial de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6638

Data del DOGV
:   26-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10853


Data del document
:   03-10-2011

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

RESOLUCIÓ de 3 d'octubre de 2011, del secretari autonòmic de Justícia de la Conselleria de Justícia i Benestar Social, per la qual s'acorda la inscripció de la baixa registral de la Fundació Gestió i Eficiència Empresarial de la Comunitat Valenciana. [2011/10691]  
Vist l'expedient de baixa registral de la Fundació Gestió i Eficiència Empresarial de la Comunitat Valenciana, resulten els següents  
  
  
Fets  
  
Primer. La Fundació Gestió i Eficiència Empresarial de la Comunitat Valenciana va ser inscrita mitjançant la Resolució de 7 de novembre de 2007, de la Secretaria Autonòmica de Justícia de la Conselleria de Justícia i Administracions Públiques, amb el caràcter de foment de l'economia, sent fundadora la Generalitat Valenciana, representada pel conseller d'Economia, Hisenda i Ocupació, Gerardo Camps Devesa.  
  
Segon. Amb data 18 de juny de 2010, el Patronat de la Fundació Gestió i Eficiència Empresarial de la Comunitat Valenciana va aprovar l'acord d'extinció a causa de la impossibilitat de realització del fi fundacional, el qual va ser ratificat mitjançant la Resolució de data 21 de desembre de 2010, del conseller de Solidaritat i Ciutadania, publicada en el Diari Oficial de la Comunitat Valenciana, en data 31 de gener de 2011.  
Posteriorment, i després de les operacions adients de liquidació, va ser presentat un balanç de liquidació per la comissió liquidadora, el qual va ser ratificat pel Protectorat de Fundacions de la Generalitat, mitjançant la Resolució de data 19 de maig de 2011, del conseller de Solidaritat i Ciutadania, publicada en Diari Oficial de la Comunitat Valenciana el 29 de juny de 2011.  
Tercer. Els estatuts de la Fundació contemplen, en l'article 35, la facultat del Patronat per a determinar la destinació dels béns i drets resultants després de la liquidació de la Fundació, sense perjudici de la possibilitat de reversió dels béns i drets aportats per la Generalitat Valenciana, en la seua qualitat de fundadora, i segons s'admet en la legislació vigent, atés el caràcter públic del fundador.  
En aqueix sentit, en el projecte d'actuació presentat es manifesta que «la voluntat dels patrons és que el seu romanent es destine a favor de la Generalitat Valenciana, per a la realització de fins d'interés anàlegs als perseguits per la Fundació, ja siga per la via de la renúncia a favor d'aquesta de la percepció de la subvenció que no s'haja percebut en la data del balanç de liquidació, bé siga pel lliurament d'haver, concernent al dit resultat liquidatori. Pel que fa als béns mobles que componen l'immobilitzat de la Fundació, es pretén que la destinació siga la Generalitat, per a destinar-los a la realització de fins d'interés general».  
  
A aquest efecte consten, en la documentació aportada per la interessada, amb data registre d'entrada 9 de juny de 2011, dos certificats de data 29 de novembre de 2010, subscrits pel cap d'Àrea de la Tresoreria de la Generalitat, on es dóna compte de l'ingrés en el compte de la Tresoreria General de la Generalitat de 30.000 €, així com de 1.277, 50 €, que es corresponen amb el romanent resultant de l'esmentada liquidació.  
  
Fonaments de dret  
  
Primer. L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat pel Decret 99/2011, de 26 d'agost, del Consell, determinen que a aquesta Conselleria li correspon exercir, entre altres, les competències en matèria de fundacions.  
Segon. L'article 2 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, estableix que el Protectorat de les Fundacions de la Comunitat Valenciana és exercit per la conselleria competent en matèria de fundacions, corresponent-li al conseller la titularitat del Protectorat, sense perjudici de la possibilitat de la seua delegació o desconcentració.  
  
Tercer. Aquesta Secretaria Autonòmica de Justícia és competent per a conéixer i resoldre el present expedient, en virtut del que disposen els articles 46 i 47 de l'esmentat Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell.  
  
Quart. S'ha observat el que disposa l'article 26 de la llei 8/1998, de 9 de desembre, de Fundacions de la Comunitat Valenciana, segons el qual:  
  
«Article 26. Liquidació  
1. L'extinció de la fundació, llevat dels supòsits en què té lloc com a conseqüència d'una fusió, determinarà l'obertura del procediment de liquidació, que serà realitzat pel Patronat de la fundació sota el control del Protectorat. El Patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, llevat de les que calguen per a la liquidació. Acabades les operacions, formarà l'oportú balanç de liquidació que haurà de ser aprovat pel Patronat i sotmés a la ratificació pel Protectorat. Recaiguda aquesta, es procedirà a complir el que disposa l'apartat següent, per a finalitzar la liquidació. Conclosa aquesta, es farà constar en el Registre de Fundacions de la Comunitat Valenciana la seua baixa, a sol·licitud del Patronat, per un escrit dirigit al Registre, que s'acompanyarà del certificat de l'acord aprovatori del balanç de liquidació, de la ratificació d'aquest pel Protectorat i d'una còpia dels documents en què s'hagen formalitzat les operacions a què es refereix l'apartat següent. No obstant això, la baixa de la fundació en el Registre, si resulten operacions pendents d'execució o formalització, hauran de ser dutes a terme pel Protectorat.  
  
2. Els béns i drets resultants de la liquidació es destinaran a les fundacions o a les entitats no lucratives, públiques o privades, que perseguisquen fins d'interés general i que tinguen afectats els seus béns, inclús per al supòsit de la seua extinció, a la consecució d'aquells, i que hagen sigut designats en el negoci fundacional o en els estatuts de la fundació extingida. Si no n'hi ha, aquesta destinació podrà ser decidida a favor de les mateixes fundacions i entitats esmentades, pel Patronat, quan tinga reconeguda aqueixa facultat pel fundador, i, a falta d'aqueixa facultat, correspondrà al Protectorat complir amb la dita comesa».   
  
Cinqué. Acordada l'extinció de la Fundació, per impossibilitat del compliment dels fins fundacionals, i conclòs el procediment de liquidació d'aquesta, d'acord amb la resolució esmentada en el fet segon de la present resolució, resulta procedent donar de baixa, en el Registre de Fundacions de la Comunitat Valenciana, la Fundació Gestió i Eficiència Empresarial de la Comunitat Valenciana, amb el número registral 472V, segons el que disposa l'article 40.5 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, i el que estableix l'article 26 de la Llei 8/1998, de 9 de desembre, de Fundacions de la Comunitat Valenciana.  
  
Vistos els preceptes legals citats i la resta de generals de pertinent aplicació, resolc:  
Inscriure la baixa en el Registre de Fundacions de la Comunitat Valenciana de la Fundació Gestió i Eficiència Empresarial de la Comunitat Valenciana.  
Notifiqueu la present resolució, que no posa fi a la via administrativa; contra aquesta es podrà interposar un recurs d'alçada en el termini d'un mes, comptador des de l'endemà a la seua notificació, davant del conseller de Justícia i Benestar Social; tot això de conformitat amb el que disposen els articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, així com l'article 28.h de la Llei 5/1983, de 30 de desembre, del Consell.   
Tot això, sense perjuí que puga exercitar qualsevol altre recurs que estime pertinent  
  
València, 3 d'octubre de 2011.- El secretari autonòmic de Justícia: Antonio Gastaldi Mateo.